Ολυμπία Δαμάσκου

Η Ολυμπία Δαμάσκου (Ταταύλα Κωνσταντινούπολης 1878-Αθήνα 1951) ήταν Ελληνίδα ηθοποιός, το γένος Αλέξη Φωκαέα, σύζυγος του επίσης ηθοποιού Ευάγγελου Δαμάσκου.

Βιογραφία 
Πρωτοεμφανίστηκε στη θεατρική σκηνή στη Καβάλα το 1894 με τον θίασο Λαλαούνη. Στην αρχή εμφανίσθηκε ως κωμωδός της πρόζας και αργότερα μεταπήδησε στην οπερέτα όπου και διακρίθηκε ιδιαίτερα από την ωραία της φωνή. Είχε συνεργαστεί με τον Κωνσταντίνο Χρηστομάνο στη Νέα Σκηνή καθώς και στο τότε Βασιλικό Θέατρο.

Η Δαμάσκου πρωταγωνιστούσε στην Γκόλφω, την πρώτη γνωστή μεγάλου μήκους βωβή ταινία του ελληνικού κινηματογράφου. 

Το 1929 συμπληρώνοντας 30 χρόνια συνεχούς θεατρικής παρουσίας αποχώρησε του χώρου μαζί με τον σύζυγό της.

Πηγές 
 "Μεγάλη Ελληνική Εγκυκλοπαίδεια Δρανδάκη" τομ.Η΄, σελ.845, τομ.Β΄ συμπλ., σελ.583.

Παραπομπές 

Ελληνίδες ηθοποιοί θεάτρου
Έλληνες ηθοποιοί βωβών ταινιών (γυναίκες)
Ελληνίδες ηθοποιοί μουσικού θεάτρου